Brasilië: Busse aan die brand gesteek toe wêreldrekords spatGrafika: soccerlens.com Sokkerondersteuners het Dinsdagaand in Sao Paulo, Brasilië, busse aan die brand gesteek en ‘n winkel met elektroniese ware geplunder ná die land se verwoestende nederlaag teen Duitsland in die semifinaal van die Wêreldbeker. Die polisie het nie aangedui hoeveel busse is aan die brand gesteek nie, maar volgens die Folha de Sao Paulo-koerant is minstens 20 busse in ‘n motorhuis, waar ongebruikte voertuie gestoor word, aan die brand gesteek. Nog drie busse is in ander dele van die stad aan die brand gesteek. ‘n Winkel wat elektroniese ware verkoop is in die ooste van die stad geplunder. Die polisie wou ook nie bevestig dat dit aan die wêreldbekernederlaag gekoppel word nie. “Dit word ondersoek,” het ‘n polisiebeampte aan AFP gesê. Duitsland het Brasilië met 7-1 uitgeskakel. Duitsland het vyf doele in die eerste helfte van die wedstryd aangeteken. Die meeste doele wat een span al ooit in een wedstryd in ‘n wêreldbeker aangeteken het, was in 1982 toe Hongarye 10 doele teen El Salvador aangeteken het. Duitsland het Dinsdagaand die wêreldrekords laat spat deur as een span die meeste doele in ‘n semifinaal aan te teken. Dit is ook die wedstryd met die meeste doele deur albei spanne in ‘n semifinaal. Duitsland het in Wêreldbeker 2014 reeds 17 doele aangeteken. Nederland en Argentinië kom vanaand teen mekaar te staan. -SAPA-AFP